Ռուստենբուրգ

**Ռուստենբուրգ** (Rustenburg. , աֆրիկաանս՝ˈrœstənbœrχ, աֆրիկաանսից և հոլանդերենից բառացի թարգմանած՝ նշանակում է  *քաղաք-հանգստավայր*), քաղաք Հարավաֆրիկյան Հանրապետության Հյուսիսարևմտյան մարզի Բոջանալ Պլատինում շրջանում, որի վարչական կենտրոնն է: Ընկած է Մագալիսբուրգ լեռան ստորոտին, ծովի մակարդակից մոտավորապես 1170 մետր բարձրության վրա: Զբաղեցնում է 	
282,42 քառակուսի կիլոմետր տարածք: ՀԱՀ-ի Հյուսիսարևմտյան մարզի առավել բնակեցված և առավել արագ աճող քաղաքն է. 2001 թվականի մարդահամարի տվյալներով բնակչության թվաքանակը եղել է 387.096, 2011 թվականի մարդահամարի տվյալներով՝ 549 575,  2016 թվականի տվյալներով՝ 626.522: Հիմնադրվել է 1851 թվականին: Քաղաքի հարևանությամբ գործում են *Precious Metal Refiners* ընկերությանը պատկանող հարստացուցիչ երկու գործարան, որոնք մշակում են պլատինի համաշխարհային ծավալի 70 տոկոսը: 2017 թվականին քաղաքում ստեղծված համախառն ներքին արդյունքը՝ ՀՆԱ-ն հասել է 63,8 միլիարդ հարավաֆրիկյան ֆունտի, որը կազմում է Հյուսիսարևմտյան մարզի ՀՆԱ-ի 21,1%-ը և ամբողջ ՀԱՀ-ի ՀՆԱ-ի 1.28%-ը: Ռուստենբուրգը 2010 թվականի ֆուտբոլի աշխարհի առաջնության եզրափակիչ փուլի մրցաշարերը պաշտոնապես հյուրընկալած հարավաֆրիկյան քաղաքներից մեկն էր. նրա հյուսիսային Փհոքենգ արվարձանում գտնվող Բաֆոքենգ մարզադաշտում անց են կացվել այդ բարձրագույն կարգի մրցաշարի խաղերից մի քանիսը:

Իռլանդացի միանձնուհիների՝ Ռուստենբուրգում գործող գիշերօթիկ դպրոցում է սովորել հարավաֆրիկացի առաջին սևամորթ թատերագրուհին՝ Ֆաթիմա Դիքեն:

## Ժողովրդագրություն

Քաղաքաբնակների տնային տնտեսությունների թվաքանակը կազմել է 322 355, որոնց 91,1% -ը  հասանելիություն ունեն հոսող ջրին, 94,5%-ը՝ էլեկտրականությանը: 

Սևամորթները կազմում են բնակչության 94%-ը, սպիտակամորթները՝ 4,9%-ը: Բնակիչների 96%-ի տարիքը ցածր է 65-ից: 26,4%-ը գործազուրկ է, ընդ որում՝ վերջիններիս 34,7%-ը երիտասարդներ են: Աշխատողների 50%-ը ներգրավված է հանքարդյունաբերության ոլորտում:

### Կրոն
#### Քրիստոնեություն
Ռուստենբուրգցիների 95.5%-ը քրիստոնյաներ են: Ընդ որում՝ դավանում են քրիստոնեական տարբեր եկեղեցիների՝ Սուրբ Երրորդության անգլիկան, կենտրոնական բապտիստական / Central Baptist Church, ռուստենբուրգյան բապտիստական / Rustenburg Baptist Church, NG Bergsig Gemeente, NG Proteapark Gemeente և ուրիշ շատեր:
### Իսլամ
Քաղաքի բնակչության 0,5%-ը իսլամադավան է:

## Կլիմա
Ռուստենբուրգին բնորոշ է խոնավ մերձարևադարձային կլիման (Köppen climate classification-ի դասակարգմամբ՝ *Cwa*): Ամառները (դեկտեմբերից փետրվար ամիսներին) շատ շոգ են, ձմեռները (հունիսից օգոստոս) մեղմ: Տեղումներ հիմնականում ամռանն են լինում: Ձմռանը դեպքից դեպք կարող է ցրտել: Բնակավայրի համեմատաբար բարձր դիրքը որոշակի ազդեցություն է թողնում նրա կլիմայի ձևավորման վրա: 

## Պատկերասրահ

Sun City.jpg|Արևի քաղաքը / Sun City
Dutch Reformed Rustenburg 001.JPG|Հոլանդական ռեֆորմիստական եկեղեցին
OldAnglicanChurchRustenburg 1.JPG|Հին անգլիկան եկեղեցին
Royal Bafokeng Stadium, Phokeng.jpg|Փհոքենգի մարզադաշտը
Kruger statue in Rustenburg.jpg|Պաուլ Կրուգերի հուշարձանը և քաղաքապետարանը


## Ծանոթագրություններ

## Արտաքին հղումներ
*Rustenburg Local Municipality
*Rusties - Businesses, Events, Jobs, Specials, etc.

Կատեգորիա:1851 թվականին հիմնադրված բնակավայրեր
Կատեգորիա:1851 հիմնադրումներ Աֆրիկայում
Կատեգորիա:Աֆրիկայի բնակավայրեր
Կատեգորիա:Խելացի քաղաք
Կատեգորիա:Հարավաֆրիկյան Հանրապետության բնակավայրեր
Կատեգորիա:Հարավաֆրիկյան Հանրապետության քաղաքներ